cyanic-selkie/wikianc huggingface dataset:
גריגורי בוגוראד
ביוגרפיה
בשנת 1945 שוחרר מן הצבא וחזר לבירוביג'ן שם עבד במפעל רהיטים וכסגן מנהל אספקה בחנות לדברי מזון בהמשך. לאחר שיצא לגמלאות מ-1976 התגורר בחמלניצקי. עלה לישראל והתגורר במגדל העמק שם גם נפטר ב-1996.
משפחתו
אשתו שרה נפטרה ב-1993, לזוג היו שתי בנות.
הערות שוליים
.
כריס הארמס
כריס הארמס (בגרמנית: Chris Harms; נולד ב-22 בינואר 1980, בשם כריסטיאן זימון קרוגמן: Christian Simon Krogmann) הוא מוזיקאי גרמני. הוא המייסד, הזמר והסולן של להקת לורד אוף דה לוסט מאז 2009.
ביוגרפיה
הארמס מצא מקור להשראה מוזיקלית בגיל אחת עשרה, כשחבר לכיתה נתן לו את האלבום של Roxette Joyride. עד היום, הארמס מגדיר את עצמו כמעריץ גדול של הלהקה. הוא גם טוען שפיתח את נטייתו הנוכחית לאיפור ולק כחלק מהופעתו הבימתית באמצעות הסגנון של כותב השירים, הגיטריסט והזמר השותף של הלהקה. מאוחר יותר נוספה הזמרת האמריקאית ליידי גאגא כמודל מוזיקלי נוסף שלו.
הארמס כתב את שיריו הראשונים בגיל 15. בגיל זה הוא גם רכש את חוויות הלהקה הראשונות שלו. בגיל 17 הוא שר בהפקת תיאטרון בית ספרית של אופרה מפורסמת.
ב-1999, הארמס הקים את הלהקה הראשונה שלו, Philiae. שאותה גם עזב ב-2004. באותה שנה הוא עזר להקים את להקת הגלאם רוק The Pleasures. בלהקה זו עבד כגיטריסט, זמר ומפיק.
משנת 2002 למד הרמס הנדסת שמע במכון SAE, סיים את לימודיו ב-2004 ולאחר מכן עבד כמרצה מספר שנים. בשנת 2006 הצטרף הארמס ללהקת האלקטרו אונטרארט כזמר וככותב שירים. ב-2007 הוא היה הגיטריסט של ביג בוי. כמו כן בשנת 2007 הוא התחיל את פרויקט ה-"לורד", שלימים הפך ל-"לורד אוף דה לוסט". במהלך עבודתו כמרצה ל-SAE, הוא גייס את רוב חבריו המוזיקאים משורות בוגרי SAE לפרויקט הלהקה החדש שלו, לורד אוף דה לוסט.
להרמס ולשותפיו העסקיים יש מקום קבוע באולפני Chameleon בהמבורג. הארמס עדיין מלחין ומפיק עבור מוזיקאים ולהקות אחרות מז'אנרים שונים, בעבר עבור יואקים ויט ונינו דה אנג'לו. עבור ויט הוא היה אחראי כמפיק ל-3 אלבומים שונים. מאז 2019, הארמס עבד באופן קבוע גם כמפיק עם חבר להקות שונות ולא רק עם אומנים יחידים. כמו כן, הוא גם מפיק קליפים (Prison מאת לורד אוף דה לוסט) ונותן שיעורי צ'לו.
במרץ 2023 הוא נבחר לייצג את גרמניה בתחרות האירוויזיון עם לורד אוף דה לוסט והשיר Blood & Glitter (בעברית: דם ונצנצים). בינואר 2023, השיר נכנס למצעד האלבומים הגרמני, וסיים במקום הראשון. השיר סיים במקום האחרון בגמר האירוויזיון.
חיים אישיים
הארמס נשוי למקעקעת אניה קרוגמן, ויש לו בן אחד. הוא מתגורר ברובע סנט פאולי בהמבורג.
Tell Me You Love Me World Tour
Tell Me You Love Me World Tour היה סיבוב ההופעות השישי של הזמרת האמריקאית דמי לובאטו, על מנת לתמוך באלבום האולפן השישי שלה "Tell Me You Love Me" משנת 2017. סיבוב ההופעות החל ב -26 בפברואר 2018 בסן דייגו, קליפורניה והסתיים ב-22 ביולי 2018 בפאסו רובלס, קליפורניה. מופעי החימום היו די ג'יי חאלד, קאלני ואיגי אזליה בצפון אמריקה וג'קס ג'ונס וג'וי באירופה. הסיור אמור היה להסתיים בתחילת חודש בנובמבר 2018 בפורטלזה שבברזיל, אך סיבוב ההופעות בוטל לאחר שלובאטו אושפזה בגלל מנת יתר ונכנסה לגמילה לאחר מכן.
פיתוח
ב-26 באוקטובר 2017, לובאטו הודיעה לראשונה שהיא הולכת לצאת לסיבוב הופעות בשנת 2018 עם אורח מיוחד. מאוחר יותר באותו יום, היא חשפה שהאורח המיוחד הוא די ג'יי חאלד. במהלך טקס פרסי המוזיקה האמריקאית לשנת 2017, הודיעה לובאטו כי זמרת ה-R&B האמריקאית קלאני תצטרף ללובאטו וחאלד בסיבוב ההופעות כמופע חימום. לובאטו הודיעה ב-"בוקר טוב אמריקה" כי תוכנית הבריאות הנפשית שלה, CAST Centers, תחזור לסיבוב ההופעות כדי לספק מפגשי טיפול וסדנאות בריאות בחינם לאחר שלקחה בהם חלק גם בסיבוב ההופעות Future Now Tour בשנת 2016. במפגשים השתתפו גם דוברי אורח, ביניהם לובאטו עצמה, די. ג'יי חאלד בלאס וגאס, איגי אזליה בזמן ההופעה בברוקלין, קלסי בלריני בנאשוויל ולורן חורגי במיאמי.
ב-12 בפברואר 2018 חשפה לובאטו את תאריכי סיבוב ההופעות באירופה, שהיו אמורים להתחיל במאי 2018. בכך ציינה את ההופעות הראשונות באירופה של לובאטו מאז שנת 2015. שלושה ימים לאחר מכן, ב-15 בפברואר 2018, הוכרזו תאריכי ההופעות באמריקה הלטינית בברזיל, ארגנטינה, צ'ילה, אקוודור, קוסטה ריקה ומקסיקו. תאריכי פנמה סיטי הוכרזו ב-7 במרץ. הם היו צפויים להתקיים באפריל ובתחילת מאי, אך בשל בעיות הפקה הודיעה לובאטו ב-10 באפריל כי שמונה מועדי ההופעות באמריקה הלטינית ידחו, ואילו ההופעות המתוכננות בפנמה, אקוודור וקוסטה ריקה בוטלו. תאריכים נוספים באמסטרדם, בלפסט, דבלין וניוקאסל הוכרזו ב-13 במרץ. לובאטו הוסיפה שתי הופעות בפסטיבל מוזיקה באנגליה ובוויילס ב-4 וב-5 באפריל 2018. ב-6 באפריל 2018 הכריזה לובאטו על מופע בפאסו רובלס, בו הראפרית האוסטרלי איגי אזליה תצטרף אליה כמופע החימום. ב-8 במאי הודיעה לובאטו כי המפיק האנגלי ג'קס ג'ונס יצטרף אליה בתאריכי ההופעות בבריטניה כמופע החימום. ב־21 במאי הוכרז כי לובאטו תופיע באטלנטיק סיטי, עם לאוב כמופע חימום. ב-23 במאי הודיעה לובאטו כי הזמרת והמפיקה האוסטרלית ג'וי תתפקד המופע החימום בלג האירופאי. ב-5 ביוני 2018 הוכרזה בקי ג'י כמופע החימום בארגנטינה ובברזיל. הזמר המקסיקני חורחה בלנקו הוכרז כמופע החימום במופעים המקסיקניים. ב-24 ביולי, לאחר אשפוז, הוכרז כי לובאטו לא תופיע באטלנטיק סיטי, שתוכננה להתקיים ב-26 ביולי. לאחר ספקולציות, ב-8 באוגוסט, הוכרז כי ההופעות בצ'ילה, ארגנטינה וברזיל בוטלו בגלל בעיות בריאותיות של לובאטו. למחרת הוכרז כי ההופעות במקסיקו בוטלו גם בגלל אותה סיבה.
החזרות לסיור התקיימו בסליפ טריין ארנה בסקרמנטו, קליפורניה.
תמצית המופע
הקטע הבא של המופע מתחיל עם קטע וידאו המציג את לובאטו מתאמנת באמנויות לחימה משולבות תחת לוחם אליפות הלחימה האולטימטיבית, רנדי קוטור. לובאטו ורקדניותיה עוברות בין הקהל לבמה בחלוק בוקסר ורוד, ואז לובאטו מבצעת את "Confident". במהלך ביצוע השיר "Games" הרקדניות מתלבשות בדיוק כמו לובאטו בחלוק שחור ואז הן מסתובבות ברחבי האולם. לובאטו נעלמת במהלך ההופעה ומופיעה מיד בהלבשה תחתונה לבנה בבמה המשנית, הממוקמת בחלק האחורי של האולם. בסיס הבמה מורכב ממיטה מסתובבת לבנה. לובאטו מבצע את "Concentrate" כשהיא מתיישבת על המיטה ומנגן על גיטרה חשמלית. אל לובאטו מצטרפים זוג רקדנים לביצוע השיר "Cry Baby". לובאטו מבצעת את "Lonely" בהמשך, בעוד שני רקדנים גברים מתקרבים אליה.
הרקדנים רוקדים, ואילו לובאטו מחליפה בגדים לקפוצ'ון גדול בצבע כחול רויאל ומגפוני סאטן כחולים. לובאטו חוזרת לבמה המרכזית כדי לבצע את "No Promises". לאחר מכן לובאטו מבצעת את "Échame la Culpa " עם לואיס פונסי על מסך הווידאו. לובאטו מופיעה שוב בבגד גוף לבן על פסנתר שחור. מוצג סרטון ביניים המציג את עבודתה הפילנתרופית של לובאטו עם CAST Center. בדרך כלל היא גם מדברת על ההתמודדות שלה עם התמכרויות ובריאות הנפש לפני שהיא מבצעת את "Warrior". לאחר מכן לובאטו מבצעת את "Father" וברגע שההופעה מסתיימת, תמונה של לובאטו ואביה המנוח, פטריק לובאטו מוצגת על מסך הווידאו. לאחר מכן מבצעת לובאטו את "Smoke & Mirrors" בפסנתר. לובאטו חוזרת לבמה בליווי מקהלה אורחת לביצוע " Sorry Not Sorry". לפני הביצוע, אוסף ציוצי שנאה כלפי לובאטו מוצג על מסך הווידאו. לובאטו גם מארחת את מקהלות גברים הומוסקסואלים במספר מופעים במהלך הלג בצפון אמריקה. לובאטו מסיימת את ההופעה עם "Tell Me You Love Me " בזמן שקונפטי נושר מהתקרה ולובאטו נעלמת דרך הבמה.
הצלחה מסחרית
על פי ציון מגזין בילבורד, הלג בצפון אמריקה של סיבוב ההופעות הניב מכירות כרטיסים בסך 20 מיליון דולר והוצג בפני 260,763 מעריצים בכמעל 20 הופעות. המופע המצליח ביותר של הלג הייתה באוהיו, שכללה 22,249 אנשים וגרפה כ-2.9 מיליון דולר. המופע בוושינגטון די. סי. משך את הקהל הגדול ביותר בלג עם סך של 16,141 כרטיסים שנמכרו.
סיבוב ההופעות דורג במקום ה-21 בטבלת 100 סיבובי ההופעות הטובים ביותר בצפון אמריקה של "פולסטאר" לשנת 2018 עם סך הכנסות כולל של 37.8 מיליון דולר.
רשימת שירים
רשימת שירים זו היא מהמופע שבוצע ב-10 במרץ 2018 במיניאפוליס, מינסוטה. אין הכוונה לכל תאריכי סיבוב ההופעות.
ספיר וולך
ספיר וולך (נולדה ב-21 באוקטובר 1991) היא זמרת יוצרת, מלחינה, כותבת, מורה לפיתוח קול ומוזיקאית ישראלית.
ביוגרפיה
ספיר וולך נולדה בחיפה וגדלה בקריית ים. היא למדה בתיכון "רבין".ושירתה בחיל השריון. לאחר שיחרורה מצה"ל למדה לתואר ראשון למוזיקה בבית הספר למוזיקה של הקריה האקדמית אונו ובמכללת הד. בשנה ג' זכתה במלגת הצטיינות מטעם המל"ג.
קריירה
במקביל ללימודיה במכללה למדה כתיבה והלחנה אצל עלמה זהר שדחפה אותה לקדמת הבמה. וולך החלה להופיע על במות ברחבי הארץ תוך כדי שהיא מקליטה את אלבומה הראשון "סחורה פגומה להמונים" אשר יצא בשנת 2019.
בשנת 2019 הופיעה בפסטיבל יערות מנשה לצד שי צברי, אסף אמדורסקי, לונא אבו נסאר, טל פרידמן, תומר ישעיהו ואחרים. באותה שנה הופיעה בפסטיבל "חיפהמיוזיק" בתיאטרון חיפה בניהולו האמנותי של אוהד חיטמן. בפסטיבל הופיעה עם ההרכב שלה עם שירי האלבום.
באותה שנה הופיעה בפסטיבל "Folk Night TLV", פסטיבל פולק ישראלי. לצידה הופיעו מאיה איזקוביץ, אהוד בנאי, עמיר לב ואחרים.
בחורף 2020 יזמה עיריית תל אביב את פסטיבל "וושינגטון סלון", שבו מופיעים אמנים על מרפסות ובחצרות בתים ברחבי שכונת פלורנטין. היא השתתפה באירוע נוסף שיזמה עיריית תל אביב אירוע ובמסגרתו הופיעו מסוכת המציל בחוף פרישמן בתל אביב. ולצידה הופיעו רם אוריון, קמה ורדי, ג'ימבו ג'יי, זואי פולנסקי ואחרים.
בשנת 2021 כתבה, הלחינה וביצעה את השיר "תשומת לב וירטואלי" במסגרת הפרויקט "מנגינות לשעת חרום", שיזמו עדי שחם עם המוזיקאית נומקה (נועם סדן), ומורכב כולו משירים שנכתבו במהלך הסגר הראשון בתקופת הקורונה. בפרויקט שותפות, בין היתר, אביגיל קובארי, פלורה, אלה רונן, ואחרות.
באותה שנה השתתפה בערב מחווה לענבל פרלמוטר באוזןבר בתל אביב, שבו ביצעה את השירים "ריקוד האלים" ו"זהירות מהמרווח". בערב השתתפו יהוא ירון, רות שועלי, זוהר גינזבורג, יעל קופלנד ואחרים. חוקר התרבות פרופ' נסים קלדרון שנכח באירוע כתב אחר כך: "שני קאברים הרשימו אותי במיוחד: ספיר וולך שלקחה אל מקום משלה את השיר "ריקוד אלים" (שיר יוצא דופן בערב כזה), מהאלבום השני של המכשפות וזוהר גינזבורג שחתמה את הערב בקאבר מרטיט - מלווה בגיטרה ל"חמדת אבות 2" - השיר שכתבה פרלמוטר לזכרו של יצחק רבין."
"סחורה פגומה להמונים"
האלבום "סחורה פגומה להמונים" יצא בשנת 2019. את השירים כתבה והלחינה וולך למעט השיר "תהיי לי בית" שכתבה עמית זר. את האלבום הפיק שחר סגינר (שעבד עם טל גורדון, רונה קינן ואחרים). אלה שיק בלום ניגנה באלבום על בס ונעה סגל על התופים. האלבום זכה להשמעות בתחנות רדיו רבות כמו כאן 88 וגלגלצ וזכה לשבחי הביקורת.
מיני אלבום: פרויקט הקורונה
בשנת 2021 יצא מיני אלבום שאת שיריו כתבה והלחינה. הסינגל הראשון "חוזרת על עצמי" יצא באפריל 2020. השיר זכה להשמעות בתחנות רדיו כמו רדיו תל אביב ורדיו חיפה. הסינגל השני מתוך המיני-אלבום "תשומת לב וירטואלי" הושמע אף הוא בתחנות רדיו רבות כמו רשת ג', גלגלצ ואחרות. הסינגל השלישי "שיר ערש" למילותיו של המשורר יהודה עמיחי מתוך האלבום, יצא באוקטובר 2020 והיא הופיעה איתו בהופעה חיה בתוכנית הלילה של כאן 11.
מיני אלבום: בלי השמש לא שווה כלום
בספטמבר 2021 יצא סינגל ראשון, "הרגשתי בבית" מתוך המיני אלבום, "בלי השמש לא שווה כלום". האלבום יצא ב-29 בספטמבר.
ריצ'רד זייר
ריצ'רד זייר (בשם מלא באנגלית: Richard Neil Zare; נולד ב-19 בנובמבר 1939, קליבלנד) היא פרופסור להנדסה כימית באוניברסיטת סטנפורד, מומחה בתחום טכנולוגיית לייזר.
ביוגרפיה
זייר נולד בקליבלנד למשפחה יהודית. הוא למד פיזיקה וכימיה באוניברסיטת הרווארד בה סיים בשנת 1964 תואר שלישי בהדרכת דאדלי הרשבאך. לאחר סיום הלימודים הוא נקלט במכון הטכנולוגי של מסצ'וסטס. בשנים 1966–1969 הוא עבד באוניברסיטת קולורדו ובשנת 1969 מונה לפרופסור באוניברסיטת קולומביה. בשנת 1977 הוא התחיל לכהן כפרופסור באוניברסיטת סטנפורד.
בשנים 1990–1996 זייר פעל במסגרת הקרן הלאומית למדע של ארצות הברית. הוא היה מייסד ועורך של כתב עת Annual Review of Analytical Chemistry והיה חבר מערכת של כתבי עת מדעים נוספים.
התרומה העיקרית של ריצ'רד זייר למדע היא בתחום של טכנולוגיית לייזר. כמו כן הוא פיתח שיטות חדשות לחקר תגובה כימית. זייר היה שותף לפיתוח טכנולוגיה של HPLC. הוא שיתף פעולה עם NASA בתחום אסטרוביולוגיה. זייר היה חבר בצוות חוקרים שבדקו מטאוריט ALH 84001 והגיעו למסקנה שייתכן והוא כולל שרידים של חיים ממאדים.
זייר נבחר לאקדמיה הלאומית למדעים של ארצות הברית בשנת 1976. באותה שנה הוא נבחר גם לאקדמיה האמריקאית לאמנויות ולמדעים. הוא קיבל מספר פרסים לרבות פרס הארווי (1993), פרס ארתור שולוב במדעי הלייזר (2000), פרס וולף (2005) ועוד.
איסור קללת אב ואם
איסור קללת אב ואם הוא מצוות לא תעשה מתרי"ג מצוות, האוסרת על כל אדם מישראל לקלל את אביו ואמו. המקלל את אביו ואמו, עובר על איסור זה, בנוסף על האיסור לקלל אדם מישראל, וחייב בעונש סקילה. האיסור והעונש חלים גם על המקלל את אביו ואמו שלא בפניהם ואפילו אחר מיתתם.
בתורה
בתורה כתוב: ואם כן קבעה התורה שיש דין מוות על מקלל אביו ואמו.
עונש סקילה
עונש מקלל אביו ואמו חמור אף מהמכה בפועל אביו ואמו. מכה אביו ואמו חייב בחנק, "הקל ביותר" מבין ארבע מיתות בית דין, ואילו מקלל אביו ואמו בסקילה, שהוא החמור ביותר. במכילתא נלמדת חומרת העונש בגזרה שווה:
כלומר לומדים מאיסור אוב וידעוני, שם כתוב במפורש הביטוי "דְּמֵיהֶם בָּם" וגם העונש כתוב במפורש "בָּאֶבֶן יִרְגְּמוּ אֹתָם", בגזרה שווה שבכל מקום בו נאמר דמיו בו, ובפרט במקלל אביו ואמו, הכוונה לעונש סקילה.
אותה גזרה שווה מובאת גם בגמרא במסכת סנהדרין.
הזכרת השם
בגמרא מובאת מחלוקת לגבי התחייבות אדם מקלל שכזה, אם הוא חייב לקלל בשם המפורש. במחלוקת בין חכמים לרבי מאיר, סוברים חכמים שאם קילל בכינוי (כמו "רחום" או "חנון") ולא בשם השם, הוא פטור ואילו רבי מאיר סובר שחייב. ואולם הרמב"ם מבאר שגם לשיטת רבי מאיר הוא אמנם פטור מסקילה אך חייב מלקות כדין מקלל כל אדם.
החזון איש מסביר שרבי מאיר לא סובר שגם מי שמברך ללא הזכרת השם חייב אלא שהוא סובר שכינויי השם הם בכלל שם.
מקלה אביו ואמו
איסור נוסף הוא מקלה אביו ואמו, והיינו שאינו אומר שהבורא יעשה להם דברים רעים, אלא שהוא מבזה אותם או מכנה אותם בשמות גנאי. כך כתב הרמב"ם:
יצחק לוי (רב עיר)
הרב יצחק לוי (נולד בט"ז באלול תש"מ, 28 באוגוסט 1980) הוא רב העיר נשר וחבר מועצת הרבנות הראשית לישראל, כיהן כרב מושב חוסן. עורך סדרת "השיעור השבועי", המסכמת את השיעורים השבועיים של הרב יצחק יוסף.
ביוגרפיה
נולד בישראל לאליהו וללאה, גדל בטבריה. לסבו מצד אביו קראו יצחק לוי שהיה חזן מבוקש. ומצד אימו הוא מקורב לרב רפאל כהן ראש מוסדות יתד התשובה. למד בטבריה בתלמודי תורה זכרון מאיר, ואור תורה, ובישיבה לצעירים אור אלחנן, ולאחר מכן בישיבת חזון עובדיה בירושלים, מיד לאחר אירוסיו בשנת תשס"א, החל את לימודי יורה יורה בכולל "מאור ישראל" בירושלים בנשיאות הרב עובדיה יוסף, ובאותה שנה החל לכהן כרב בית כנסת בשכונת רחביה, לאחר כשלוש שנים עבר לעיר כרמיאל, שם למד במשך שש שנים - לימודי רבנות ודיינות בכולל מעין התורה, וכיהן שם כרב קהילה כשלוש עשרה שנה, וכן שימש כחבר בהנהלת קופת העיר של כרמיאל. נישא לרבנית תמר, ולהם שבעה ילדים.
בשנת תשע"ב (2012) זכה במקום ראשון - מתוך 6,000 מתמודדים - בתחרות כתיבת תורנית של ארגון "ועתה כתבו לכם", וקיבל את הפרס בחול המועד פסח מידי הרב עובדיה יוסף בבניני האומה.
בתשרי תשע"ה (ספטמבר 2014) נבחר פה אחד לכהן כרב המושב חוסן, ובראש חודש תמוז תשע"ה נערכה ההכתרה במושב בהשתתפות מאות מתושבי המושב והאזור, ובמעמד עשרות רבנים ואישי צבור מכל רחבי הארץ ובראשם הראשון לציון ושר הדתות, במעמד ההכתרה הושק ספרו אבי בעזרי.
החל משנת תשע"ז (2017) התמנה כחבר בוועדה הבין משרדית להסמכה ופיקוח על המוהלים, כנציגו של הרב יצחק יוסף, והוא בוחן את המוהלים בחינה הלכתית יחד עם הרב אריה דביר. כמו כן מונה באותה שנה כחבר בצוות בודקי הבחינות של הרבנות הראשית לישראל. והחל משנת 2018 הצטרף גם לצוות עורכי הבחינות של הרבנות הראשית לישראל.
בשנת תשע"ז (2017) היה חבר בוועדת פרס הרב עובדיה יוסף לכתיבה הלכתית.
בשנת תשע"ט (אוקטובר 2018) הרב יצחק לוי התמנה על ידי מועצת הרבנות הראשית לישראל לרושם נישואין בחיפה, ולאחראי על כשרות בחלק מהעסקים בחיפה, עד שיתמנה רב קבוע בחיפה.
בשנת תש"פ (נובמבר 2019) הקים את בית המדרש להכשרת רבנים ודיינים "חזון עובדיה" בעיר נשר.
הרב יצחק לוי הוא ממקורבי הרב יצחק יוסף והגיה לו כמה מספריו. כמו כן היה מקורב לרב עובדיה יוסף והגיה את ספרו חזון עובדיה פורים, כתב וערך את המפתחות לחזון עובדיה פסח, וכן סייע למכון מאור ישראל בעריכת האינדקס לשו"ת יחוה דעת, ובעריכת הגליונות של ספרי הרב עובדיה יוסף יביע אומר חלק חמישי החדש, ובעריכת יחוה דעת חלק שני החדש.
הרב לוי עורך את שיעורי הרב יצחק יוסף בבית כנסת היזדים בעלון השבועי "בית מרן". בשנת תשע"ו הוציא לאור את הספר השיעור השבועי חלק ראשון, הכולל סיכום השיעורים של שנת תשע"ה. ובשנת תשע"ז הוציא את ספר השיעור השבועי חלק שני, סיכום השיעורים של שנת תשע"ו, ובשנת תשע"ח הוציא לאור את הספר השיעור השבועי חלק שלישי, סיכום השיעורים של שנת תשע"ז, ובשנת תש"פ הוציא לאור את הספר השיעור השבועי חלק רביעי, סיכום השיעורים של שנת תשע"ח, ובשנת תשפ"ב הוציא לאור את הספר השיעור השבועי חלק חמישי, סיכום השיעורים של שנת תשע"ט.
נחל קטיע
Nachal Katija
ויליאם קנט
וִילְיֶאם קֶנְט (באנגלית: William Kent; סביב 1685 – 12 באפריל 1758) היה אדריכל אנגלי, אדריכל נוף, צייר ומעצב רהיטים של תחילת המאה ה-18. הוא החל את דרכו כצייר, והפך ל, אך כישרונו האמיתי היה עיצוב בתחומים שונים.
קנט הכניס את סגנון האדריכלות הפלדיאנית לאנגליה עם הווילה ב, והוא היה גם המקור לסגנון הגינון ה"טבעי" הידוע בשם גן הנוף האנגלי בצ'יזיק, בבקינגהאמשייר ו באוקספורדשייר. כאדריכל נוף הוא חולל מהפכה במתווה האחוזות, אך היה לו ידע מוגבל בהורטיקולטורה.
הוא השלים את הבתים והגנים שלו עם ריהוט מפואר עבור בניינים גדולים כולל ארמון המפטון קורט, בית צ'יזיק, ובית רושם.
לדברי הוראס וולפול, קנט "היה צייר, אדריכל ואבי הגינון המודרני. בדמות הראשונה הוא היה פחות מבינוני; בשנייה, הוא היה משחזר המדע; באחרונה, מקורי, הממציא של אמנות שמממשת ציור ומשפרת את הטבע. מהומט דמיין את אליסיום, קנט יצר רבים".
תחילת חייו
קנט נולד ב, מזרח יורקשייר, והוטבל ב-1 בינואר 1686 בשם ויליאם קאנט (William Cant). הוריו היו ויליאם ואסתר קאנט (לבית שימינגס).
הקריירה של קנט החלה כצייר שלטים ומרכבות, ומעסיקו עודד אותו ללמוד אמנות, עיצוב ואדריכלות. קבוצה של ג'נטלמנים מיורקשייר שלחה את קנט לתקופת לימודים ברומא, והוא הפליג ב-22 ביולי 1709 מ בקנט, והגיע לליבורנו ב-15 באוקטובר. ב-18 בנובמבר הוא היה בפירנצה, שהה שם עד אפריל 1710 לפני שלבסוף יצא לרומא. בשנת 1713 הוענקה לו המדליה השנייה בדרגה השנייה על ציור בתחרות השנתית שניהלה האקדמיה של סן לוקא, על ציורו "הנס של אנדריאה אוולינו". הוא גם פגש כמה דמויות חשובות כולל, איתו סייר בצפון איטליה בקיץ 1714 (סיור שהוביל את קנט להערכה של הסגנון האדריכלי של ארמונות אנדראה פלדיו בוויצ'נצה), והקרדינל פייטרו אוטובוני ברומא, שעבורו ככל הנראה צייר כמה תמונות, אם כי לא שרדו תיעודים. במהלך שהותו ברומא, הוא צייר את תקרת "כנסיית סן ג'וליאנו די פיאמינגי" (יוליאנוס הקדוש של פלנדריה) עם "האלהה של יוליאנוס הקדוש". הפגישה המשמעותית ביותר הייתה בין קנט ל. קנט עזב את רומא בפעם האחרונה בסתיו 1719, פגש את לורד ברלינגטון לזמן קצר בג'נובה, בנסיעה לפריז, שם לורד ברלינגטון הצטרף אליו מאוחר יותר למסע האחרון חזרה לאנגליה לפני סוף השנה. כצייר, הוא החליף את סר ג'יימס ת'ורנהיל בעיצוב החדרים הגדולים החדשים בארמון קנזינגטון בלונדון; עבור ברלינגטון, הוא עזר לקשט את, במיוחד את התקרות הצבועות, ואת בית ברלינגטון.
עבודות אדריכלות
קנט החל לעסוק כאדריכל בשלב מאוחר יחסית בחייו, בשנות ה-30 של המאה ה-18. הוא זכור כאדריכל של הסגנון הפלדיאני המתחדש באנגליה. ברלינגטון נתן לו את המשימה לערוך את "העיצובים של איניגו ג'ונס..." עם כמה עיצובים נוספים בטעם הפלדיאני/ג'ונסי של ברלינגטון וקנט, שהופיעו בשנת 1727. כשעלה לגדולה דרך הממסד האדריכלי המלכותי, מועצת העבודות (Board of Works), קנט יישם את הסגנון הזה על כמה מבני ציבור בלונדון, שעבורם חסותו של ברלינגטון הבטיחה לו את העבודות: האורוות המלכותיות בצ'רינג קרוס (1731–33, נהרסו ב-1830), בנייני האוצר בווייטהול (1733–37), ובניין בווייטהול (תוכנן זמן קצר לפני מותו ונבנה 1750–1759). הבניינים הנאו-עתיקים הללו נוצרו בהשראת הארכיטקטורה של רפאל ו כמו גם מפלדיו.
בבניית בתים כפריים, העבודות העיקריות עבור קנט היו תכנון עיצוב הפנים של בנורפוק (סביבות 1725–35), שנבנה זמן קצר לפני כן על ידי  עבור סר רוברט וולפול, אך ב (גם בנורפוק) עדיין ניתן למצוא את ההתגלמות השלמה ביותר של אידיאלים פלדיאנים; קנט שיתף שם פעולה עם, ה"רוזן האדריכל" השני, והיה לו עוזר בדמות , שהאדריכלות שלו תוביל את האידיאלים הפלדיאנים לדור הבא. בנו של וולפול, הוראס, תיאר את קנט כמי שהוא פחות מבינוני כצייר, משחזר מדע כאדריכל ואבי הגינון המודרני וממציא אמנות.
בולטים גם גרם מדרגות תיאטרלי בסגנון בארוק וחדרי מצעדים בלונדון, בכיכר ברקלי 44. הביתנים בעלי הכיפות של קנט הוקמו ב (גלוסטרשייר) וב (סאפוק).
קנט היה מסוגל לספק עיצובים גותיים, בלא נטייה לסגנון עתיק חמור סבר, כאשר ההקשר חייב זאת; הוא עבד על המסכים הגותיים בארמון וסטמינסטר וב.
הוא עבד על בסנט ג'יימס, רובע בסיטי של וסטמינסטר במרכז לונדון משנת 1743, כאשר הוא הוזמן על ידי ראש הממשלה החדש, הנרי פלהם. לאחר מותו של קנט, העבודה הושלמה על ידי עוזרו סטיבן רייט (Stephen Wright).
אדריכל נוף
כאדריכל נוף, קנט היה ממחוללי גן הנוף האנגלי, סגנון של גינון "טבעי" שחולל מהפכה במתווה גנים ואחוזות. הפרויקטים שלו כללו את, , משנת 1730 ואילך, עיצובים לגן הווילות של אלכסנדר פופ ב, עבור המלכה קרוליין ב בלונדון, ובמיוחד ב באוקספורדשייר, שם יצר רצף של תפאורות ארקדית: חלקים מנוקדים במקדשים, אשדות, מערות מלאכותיות, גשרים פלדיאנים ו, היו הקדמה להישגים בקנה מידה גדול יותר של בדור הבא. ניתן למצוא יצירות קטנות יותר של קנט ב באוקספורדשייר, כולל אטרקציה גותית מזויפת וביתן בעל כיפה. הגנים שלו, שכמעט שאבדו, ב בסארי, שוחזרו. אומרים שהוא לא נרתע מנטיעת עצים מתים כדי ליצור את מצב הרוח הנדרש.
מעצב רהיטים
עיצובי הרהיטים המפוארים שלו השלימו את עיצובי חללי הפנים שלו: הוא עיצב ריהוט עבור ארמון המפטון קורט (1732), בית צ'יזיק של לורד ברלינגטון (1729), לונדון, הוקם הול של תומאס קוק, בנורפוק, הריהוט של רוברט וולפול בהוטן, עבור בלונדון, וברושם. את הדוברה המלכותית שתכנן עבור פרדריק, נסיך ויילס, ניתן לראות במוזיאון הימי הלאומי בגריניץ'.
בתקופתו, התהילה והפופולריות של קנט היו כה גדולים עד קיבל עבודות עיצוב לכל דבר, אפילו לשמלות יום הולדת לנשים, שעליהן לא ידע דבר ושאותן עיטר בחמשת סדרי האדריכלות הקלאסיים. עיצובים אבסורדיים אלו ואחרים גררו את הסאטירה של ויליאם הוגארת שבאוקטובר 1725 הפיק "בורלסקה על יצירת קישוט המזבח של קנט בסנט קלמנט דיינס".
מרכוס סאסר
מרכוס ג'רום סאסר ג'וניור (באנגלית: Marcus Jerome Sasser Jr.; נולד ב-21 בספטמבר 2000) הוא כדורסלן אמריקאי המשחק בעמדות הקלע והרכז בדטרויט פיסטונס.
קריירה
סאסר נולד בדאלאס, טקסס, לאב כדורסלן עבר. גם דודיו, ג'ייסון וג'ריל ססאר היו כדורסלנים, שאף שיחקו ב-NBA. הוא שיחק כדורסל בתיכון מקומי, ובחר לשחק עבור קבוצת הכדורסל של אוניברסיטת יוסטון. ב-9 בינואר 2021 קלע 28 נקודות, מתוכן שמונה שלשות, בניצחון 71–50 על טולאן.
ב-30 במרץ 2023 הכריז כי יתמודד בדראפט 2023 ב-NBA. בדראפט נבחר סאסר בבחירה ה-25 על ידי ממפיס גריזליס, אך הועבר בטרייד לדטרויט פיסטונס, חתם על חוזה בקבוצה והצטרף לסגל הקבוצה לליגת הקיץ של ה-NBA. במשחקו האחרון בטורניר קלע 40 נקודות והוסיף חמישה אסיסטים, שלושה ריבאונדים, חטיפה אחת וחסימה אחת ב-30 דקות משחק.
קצין רפואת שיניים
קצין רפואת שיניים (בר"ת: קָרָ"ש) הוא רופא שיניים וקצין בחיל הרפואה. זאת להבדיל מקצין רפואה (קָרָ"פּ), שהוא רופא, ומקצין ארגון רפואה (קא"ר), שהוא קצין בחיל הרפואה שאינו רופא (ולרוב התחיל דרכו כחובש).
הקר"ש אחראי על פיקוד, ארגון וניהול מרפאות השיניים בצה"ל בשגרה ובעת חירום, בנוסף על תחום אחריותו הקליני.
קציני רפואת השיניים מתחילים דרכם הצבאית, לרוב כעתודאים הלומדים רפואת שיניים בתוכנית בינה, אך ישנם קר"שים המתגייסים לאחר שלמדו רפואת שיניים, אחרי שירותם הסדיר (אוכלוסייה זאת נקראת "חוזרי שירות"). כהכשרת קצונה, הקרש"ים עוברים קורס קצינים בבה"ד 1 ולאחריו השלמה חילית במשך כ-4 שבועות בבה"ד 10.
קצין רפואת שיניים (קר"ש)
דרגה זו מוענקת לעתודאי בוגר לימודי רפואת שיניים במסלול בינה בטרם סיים קורס קצינים. חזותית, הדרגה ניראית כפס לבן בכותפת עליה כתוב "קצין רפואת שיניים".
סגן
דרגה זו מוענקת לאחר השלמה חילית (בדומה לדרגה שמקבלים כל העתודאים בעלי תואר אקדמי בסיום ההשלמה החילית).
סרן
דרגה זו ניתנת עם הכניסה לשירות קבע של רופא שיניים עתודאי, או עם החזרה לשירות של רופא שיניים שאינו עתודאי.
רב-סרן
בדרך כלל דרגה זו ניתנת בסיום או לקראת סיום התמחות.
סגן-אלוף
הדרגה הבכירה ביותר לקר"ש.
קצין רפואת שיניים חילי
קצין רפואת שיניים חילי, קרש"ח, הוא האחראי על שירותי רפואת השיניים בזרועות. ישנם קציני רפואת שיניים חיליים בחיל האוויר, חיל הים וחיל המודיעין.
קצין רפואת שיניים פיקודי
קצין רפואת שיניים פיקודי, קרש"פ, הוא האחראי על שירותי רפואת השיניים בפיקודים. ישנם קציני רפואת שיניים פיקודיים בפיקוד צפון, פיקוד מרכז ופיקוד דרום.
יחסי יפן–נמיביה
יחסי יפן–נמיביה הם היחסים הדיפלומטיים הרשמיים שבין יפן לבין רפובליקת נמיביה.
היסטוריה
יפן ונמיביה כוננו יחסים דיפלומטיים רשמיים ב-21 במרץ 1990, יום הכרתה של יפן בעצמאותה של נמיביה. באותה השנה, כחלק מטקס הכתרתו של אקיהיטו לקיסר יפן, נמיביה שלחה את שר החוץ הנמיבי, ת'יאו בן גורירב ובת זוגו, להשתתף בטקס שנערך בארמון הקיסרי של טוקיו.
ב-25 באוגוסט 2017, ממשלת יפן הקפיאה את נכסיה של שתי חברות נמיביות על כך שסחרו עם קוריאה הצפונית.
חינוך
לאוניברסיטה של נמיביה יש קשר רציף עם האוניברסיטה של טוקיו למדע ימי וטכנולוגיה ואוניברסיטת קוגקוין.
קולקס
קולקס (שם מדעי: Colocasia) הוא סוג צמחים במשפחת הלופיים. המינים גדלים בר במרכז ובמזרח אסיה הטרופית ומתאפיינים בעלים גדולים ובפקעות שורש. מינים אחדים, המשמשים כצמחי מאכל, קרויים "טארו", ומגודלים כיום בכל רחבי הארצות הטרופיות בעולם, לשימוש בפקעותיהם עתירות העמילן.
שם הסוג העברי - קולקס, הוא השם העברי העתיק של הגידול התרבותי, והוא כנראה צורה עברית של השם הייווני ששימש באזורנו בתקופת המשנה (התקופה הרומית המאוחרת). גם השם המדעי הנוכחי הוא תעתיק של שם יווני עתיק זה (κολοκασία). בארץ ישראל גודל בעבר בתרבות מין אחד מסוג זה כצמח מאכל בשם קולקס הקדמונים (Colocasia esculenta).
תיאור הסוג
מיני הסוג הם עשבוניים רב-שנתיים בעלי קנה-שורש בולבוסי גדול. העלים גדולים ולעיתים ענקיים - אורכם 20 עד 150 ס"מ, וצורתם לב מאורך. בסוג כ-10 מינים, הגדלים בר באזורים טרופיים וסובטרופיים ביבשת אסיה, מהודו ועד פולינזיה.
מינים אחדים, ובייחוד קולקס הקדמונים, קרויים באנגלית Elephant Ears (אוזני הפיל), בעקבות צורת העלים ומידותיהם הענקיות.
קולקס הקדמונים
המין קולקס הקדמונים (Colocasia esculenta'; שם נרדף: C. antiquorum), הקרוי בשפות רבות טארו''', הוא גידול חקלאי נפוץ ובעל ערך כלכלי רב. המין נחשב לאחד מגידולי התרבות הקדומים ביותר בתחום מזרח אסיה הטרופית, שם תורבת כנראה עוד קודם לצמח האורז. כיום הוא מגודל למאכל בארצות טרופיות בכל רחבי העולם. היקף הגידול העולמי בשנת 2014 היה 10.2 מיליון טון פקעות.
הפקעת מכילה עמילן קל עיכול, והיא ראויה לאכילה רק לאחר בישול או אפיה. תהליך החימום הממושך מבטל את רעילות גבישי אוקסלט הסידן (calcium oxalate) המצויים בתאי הפקעות והעלים. תנאי הגידול המיטביים הם חצי צל או צל מלא והשקיה מרובה. הצמחים רגישים לקרה, ליובש ולמליחות.
בארץ ישראל, גודל המין כצמח מאכל כבר בתקופה הרומית, והוא נזכר במשנה ( - קרקס), בתוספתא ובתלמוד הירושלמי (קלקס, קולקס, קולקוסיא). בימי הביניים היה גידול מקובל מאוד בארצות האסלאם, ומאז ועד ראשית המאה ה-20 הוא גודל לאכילה באופן מקומי ונדיר גם במקומות חמים ועתירי מים בארץ ישראל, במישור החוף ובבקעת הירדן (מאזור הכנרת ועד שטחי הגידול שבקרבת המעיינות המתוקים באזור ים המלח). כיום הוא משמש כצמח נוי בגנים מוצלים ומושקים בתחומים חמים של הארץ.
קולקס בפסיפס
בפסיפס מבית שאן מוצג בחור המסמל את חודש יולי (נרשם ביוונית בפסיפס), ובידו עלה ענק בצורת לב מחודד, ועליו פירות. גודל העלה בפסיפס הוא כשליש מגודל גוף העלם הנושא אותו. שילוב נדיר ויוצא דופן זה (בחור-עלה-חודש), מאפשר לזהות בבירור את המידות הטבעיות של העלה ולשייך אל עונת הגידול, ובכך לזהות כמעט ללא ספק כי מדובר בעלה הגדול של הקולקס. השיוך לחודש יולי מתאים כאן מאוד – זוהי התקופה החמה ביותר במהלך השנה, ובישראל מצוי בה הקולקס בשיא צימוח עליו.
שני האתרים (בית-שאן וכורסי) מתאימים גם מבחינת תנאי בית הגידול - ריבוי מים, ומיקום גאוגרפי בתחומים יותר חמים של הארץ. עדויות אלה מורות בסבירות גבוהה על אתרי גידול קולקס בשלהי התקופה הביזנטית בישראל, בסביבות הכנרת ועמק בית שאן.
פיתון ברונגרסמה
פיתון ברונגרסמה (שם מדעי: Python brongersmai) הא מין של פיתון גדול החי בדרום-מזרח אסיה. הוא קרוי ע"ש החוקר ההולנדי לאו ברונגרסמה.
הפיתון חי בטבע רק בחצי האי המלאי במלזיה, מזרח סומטרה בטווח המרכזי בין ההרים, באי באנקה, באיים במצר מלאקה ובתאילנד. הוא חי בעיקר בביצות טרופיות והוא מתמחה בשחייה.
אורכו של הפיתון מגיע ל-91–152 ס"מ בזכרים ו-120–180 בנקבות, כשנצפו פריטים באורך 240 ס"מ. צבעם אדום כהה- כתום והכתמים עליהם לבנים. הם יכולים גם להאריך ימים עד ל-20 שנה ויותר.
דעת כהן
דעת כהן הוא ספר שאלות ותשובות בנושאי חלק יורה דעה של השו"ע מאת הרב אברהם יצחק הכהן קוק, הרב הראשי לארץ ישראל וראש ישיבת מרכז הרב.
הספר נערך על ידי בנו הרב צבי יהודה הכהן קוק ומכיל "תשובות בהלכה השייכות לשו”ע חלק יורה דעה, בו יסוד האחריות הרוחנית של קדושת ישראל, הנמשכת ממקור ארץ חיינו". הודפס לראשונה במוסד הרב קוק, ירושלים כ"ח באב תש"א. בשנת תשכ"ט יצא במהדורה שנייה עם תוספות והערות מאת הרב צבי יהודה הכהן קוק. הספר מכיל 499 עמודים, רמ"ב סימנים.
ממד גלפנד-קירילוב
בתורת החוגים, ממד גלפנד-קירילוב הוא מספר ממשי אי-שלילי המותאם למודול מעל אלגברה. הממד הוא מדד לקצב הגידול של המודול ומכליל את המונח ממד קרול של מודול מעל אלגברה קומוטטיבית, תוך שהוא מקיים חלק מהתכונות שלו. במקור, הממד הוגדר בהקשר של מעלת טרנסצנדנטיות לא-קומוטטיבית, שאפשרה להוכיח כי חוגי השברים של אלגברות וייל שונות אינם איזומורפיים זה לזה.
מקרה פרטי וחשוב שבו נחוץ ממד זה הוא כשרואים את האלגברה כמודול מעל עצמה (לזה קוראים 'ממד גלפנד-קירילוב של האלגברה'). עבור אלגברה אפינית, ניתן לחשב את הממד באמצעות בחירת קבוצת יוצרים (סופית) וחישוב ממדי המרחבים הווקטוריים הנפרשים באמצעות מילים (מונומים) באותם יוצרים. כך בא לביטוי אופייה הקומבינטורי של האלגברה בחישוב הממד. ממד גלפנד-קירילוב שימושי בגאומטריה לא קומוטטיבית, שם משתמשים בו כדי למיין יריעות לא קומוטטיביות.
הגדרה
יהי k שדה ו R אלגברה מעליו. יהי M מודול מעל R. ממד גלפנד-קירילוב של M מעל R מוגדר בתור:
כאשר הסופרמום עובר על כל תתי המרחבים ממד סופי V \subset R ו-.
הממד נדון בהרחבה במקרה שבו רואים את האלגברה R כמודול מעל עצמה, בכזה מקרה הוא נקרא ממד גלפנד-קירילוב של האלגברה. לעיתים אומרים כי אלגברה בעלת ממד גלפנד-קירילוב סופי היא בעלת גידול חסום פולינומית.
חבורות
ממד גלפנד-קירילוב של חבורה נוצרת סופית מוגדר בתור הממד של אלגברת החבורה שלה (מעל שדה שרירותי; ממד גלפנד-קירילוב של החבורה אינו תלוי בשדה הבסיס). בפרט, הגידול של חבורה הוא פולינומי אם ורק אם ממד גלפנד-קירילוב שלה סופי. משפט גרומוב קובע כי חבורה היא מגידול פולינומי אם ורק אם היא מכילה תת-חבורה נילפוטנטית מאינקס סופי.
הממד של סכמה פרויקטיבית לא קומוטטיבית
כתחליף לממד קרול השווה לממד הטופולוגי של סכמות קומוטטיביות, מגדירים ממדים של סכמות לא קומוטטיביות (הגדרת הסכמה עצמה איננה עניין של מה בכך) באמצעות התאמת תחום אפיני נותרי (מעל שדה סגור אלגברית) לסכמה (למעשה הסכמה 'באה' מחוג כזה) והתבוננות בממד גלפנד קירילוב ובממד הגלובלי שלו. כך, ניתן להגדיר עקומים לא קומוטטיביים, משטחים לא קומוטטיביים וכן הלאה. ניתן לומר כי מיון העקומים הלא קומוטטיביים הושלם בידי מייקל ארטין וסטאפורד. הדבר נעשה בהסתמך על עבודות קודמות, שמבטיחות שתחום אפיני מעל שדה סגור אלגברית מממד אחד הוא קומוטטיבי. באשר למשטחים לא קומוטטיביים (או ליריעות לא קומוטטיביות מממדים גבוהים יותר) המצב שונה.
דרגת טרנסצנדנטיות לא קומוטטיבית
כל תחום שאינו מכיל תת-אלגברה חופשית משוכן בחוג עם חילוק, וממילא כל תחום מממד גלפנד-קירילוב סופי משוכן בחוג עם חילוק. עם זאת, פעמים רבות חוג השברים מכיל תת-אלגברה חופשית (אף שהחוג המקורי לא הכיל), ולכן ממד גלפנד-קירילוב שלו הוא אינסוף; לפיכך נחוץ אינווריאנט עדין יותר. בדומה למצב בגאומטריה אלגברית קומוטטיבית, ניתן להגדיר דרגת טרנסצנדנטיות לחוג עם חילוק באופן הבא:
כאשר הסופרמום עובר על כל תתי-המרחבים הסוף-ממדיים של האלגברה. הגדרה זו, הנראית מעט מסורבלת במבט ראשון, מתבררת כמכשיר נוח וטבעי למדידת דרגת הטרנסצנדנטיות של אלגברות חילוק. ואמנם, גלפנד וקירילוב חישבו כי עבור חוגי השברים של אלגברות וייל; מכאן נובע שחוגי שברים אלו אינם איזומורפיים זה לזה. הדבר נעשה כחלק מעבודתם על מה שכונה השערת גלפנד-קירילוב. עבור חוגי שברים D=Q(A) ניתן לבטא את דרגת הטרנסצנדנטיות באמצעות הנוסחה הקומפקטית יותר הבאה:
כאשר האינפימום עובר על תתי-מרחבים המכילים את 1 ומקיימים Q(F[V])=D (כלומר יוצרים אלגברה שחוג השברים שלה הוא כל החוג הנתון).
דיכוטומיה בממד 2
מכיוון ש-2 הוא הערך המינימלי האפשרי לאלגברה אפינית, שאינו מבטיח בוודאות שהיא מקיימת זהות פולינומית, התנהגותה של אלגברה מממד כזה (ותורת המבנה שלה) מעניינות במיוחד. אומרים שלאלגברה יש גידול ריבועי אם פונקציית הגידול שלה חסומה על ידי פולינום ממעלה שנייה.
פיתון בורנאו
פיתון בורנאו (שם מדעי: Python breitensteini) הא מין של פיתון שאיננו ארסי האנדמי לבורנאו.
זהו פיתון קטן יחסית היכול להגיע לאורך 2.1 מטר אך בדרך כלל אורכו 1.2 מטר. נחשים גדולים יכולים להגיע למשקל 13.2 ק"ג, כשהנקבות גדולות מהזכרים. ראשם רחב ובעל חיישני חום לאורך החוטם. הזנב קצר ומסתיים בקצה חד. דוגמת הצבעים חום עם חלק עליון לבן או צהוב, כשהראש צהוב.
הוא חי רק באי בורנאו שמחולק על ידי אינדונזיה מלזיה וברוניי. הוא מצוי ביערות גשם ובשדות לחים באזורי שפילה. הוא מצוי גם באזורים אנושיים.
בית החולים לחיות בר
זהו בית החולים היחיד לחיות בר הפועל בישראל, ומטרתו לתת טיפול וטרינרי הולם עבור חיות בר פגועות ולהשיבן חזרה לטבע במידת האפשר. בנוסף לטיפול בבעלי החיים, בית החולים הוא גם גוף חינוכי ומחקרי ששואף להעמיק את הידע הרפואי והשיקומי בטיפול בבעלי החיים ולהעלות למודעות הציבור נושאים סביבתיים שונים.
היסטוריה
תחילתו של בית החולים לחיות בר, בשנת 1990, אז הוקם ביוזמתו של ד"ר יגאל הורביץ ובשיתוף הספארי, רשות הטבע והגנים והעמותה לשיקום חיות הבר בישראל. בגלגולו הקודם בית החולים הוקם בגן הזואולוגי באבו כביר, ולאחר שנסגר ד"ר הורוביץ הקימו מחדש בספארי.
מאז הקמתו של בית החולים טופלו בו למעלה מ-50,000 חיות בר.
חיבולנס
ה"חיבולנס" (הלחם מילים של חי ואמבולנס) הוא מערך מתנדבים של רשות הטבע והגנים שנוצר על מנת להעביר חיות בר מוגנות פגועות מכל רחבי הארץ, אל בית החולים לחיות בר.
בקולנוע ובטלוויזיה
במהלך השנים החל משנת 2016 התפרסמה בקביעות פינת טלוויזיה על סיפורי בית בחולים לחיות בר בתוכנית העולם הבוקר של אברי גלעד בהגשתה של דוברת הספארי שגית הורוביץ. כמו כן, התפרסמו סרט וסדרה על המתרחש בבית החולים.
להציל את חיות הבר
להציל את חיות הבר היא סדרה תיעודית העוקבת אחר בית החולים לחיות בר של הספארי ורשות הטבע והגנים המשודרת בטלוויזיה החינוכית החל מאפריל 2018. 20 פרקי הסדרה, המקוריינים באופן הומוריסטי על ידי קובי פרג', מלווים את האנשים שעוסקים בהצלת מגוון חיות הבר ובהשבתן בחזרה אל הטבע. הסדרה עוקבת אחר צוות בית החולים, פקחי רשות הטבע והגנים, האזרחים שמוצאים את חיות הבר הפגועות וכמובן אחר בעלי החיים בתהליך החלמתם וחזרתם הביתה אל סביבתם הטבעית.
פרא
במשך שלוש שנים עקבו אוריאל סיני ודנאל אל-פלג אחרי המתרחש בכותלי בית החולים לחיות בר בספארי ברמת גן ובמאבק של המטפלים להציל את חיות הבר הפצועות בתקווה להשיבן בחזרה לטבע. הסרט יצא ב-2018 לסינמטק והוקדש למטפל הראשי שמוליק לנדאו ז"ל, ששימש בתפקיד ראשי בסרט, לצד אריאלה רוזנצוויג, וטרינרית בבית החולים.
ג'ון ווטסון גורדון
ג'ון ווטסון גורדון (באנגלית: John Watson Gordon; 1788 – 1 ביוני 1864) היה צייר דיוקנאות סקוטי ונשיא האקדמיה המלכותית הסקוטית.
ביוגרפיה
גורדון נולד באדינבורו, בנו הבכור של קפטן ווטסון. הוא חונך במיוחד כדי להכין אותו ללימודי הנדסה. אך הוא נכנס כסטודנט בבית הספר הממשלתי לעיצוב. הוא גילה נטייה טבעית לאמנות, ואביו שוכנע לאפשר לו להפוך את האמנות כמקצוע. קפטן ווטסון היה בעצמו שרטט מיומן, ואחיו ג'ורג' ווטסון, היה לאחר מכן נשיא האקדמיה המלכותית הסקוטית, וצייר דיוקנאות מכובד מאוד, בדומה להנרי רייבורן, שהיה ידיד המשפחה.
אחד הדמויות המוקדמות שצוירו על ידו, היה סר וולטר סקוט, שישב כדיוקן הראשון ב-1820. ואחריו הגיע לוקהארט ב-1821; פרופסור וילסון, 1822 ו-1850, שני דיוקנאות; סר ארצ'יבלד אליסון, 1839; ד"ר צ'למרס, 1844 וכן הלאה.
בין יצירותיו החשובות ביותר ניתן למנות את הדיוקן של המרקיזה הראשונה מדלהוזי, סר אלכסנדר הופ (1835). דיוקנאות אלה בניגוד ליצירותיו המאוחרות היו עשירות בצבע. הציור באורך מלא של ד"ר אלכסנדר ברונטון (1844), וד"ר לי, מנהל האוניברסיטה (1846), מסמנים שינוי בסגנון שלו, שבסופו של דבר הפך את עצמו לסגנון ציור בפשטות קיצונית, הן של צבע והן של טיפול בדמות.
במהלך עשרים השנים האחרונות לחייו הוא צייר אנגלים נכבדים רבים שהגיעו לאדינבורו כדי לשבת מולו. צייר הנוף דייוויד קוקס בחר לנסוע לאדינבורו כדי שיצייר אותו ווטסון גורדון, למרות שהוא לא הכיר את הצייר באופן אישי ולא ביקר מעולם לפני כן בסטודיו שלו. בין הדיוקנאות שצוירו בתקופה זו, במה שניתן לכנות כסגנון השלישי שלו, ניתן למנות את דה קווינסי, גנרל סר תומאס מקדוגל בריסביין, הנסיך מוויילס, לורד מקאוליי, סר מ. פקינגטון, לורד מאריי, לורד קוקבורן, לורד רת'רפורד וסר ג'ון שו-לפבר.
התמונות האחרונות שצייר הן לרוב ברורות ואפורות, לעיתים מראות מעט צבע. הדמות עצמה אפורה מאוד, אבל מצוירת בדיוק מופתי. הוא היה מוצלח מאוד בהצגת אופי הדמות. דוגמה טובה לסגנונו האחרון, הוא הדיוקן של סר ג'ון שו-לפבר.
גורדון היה אחד החברים המוקדמים של האקדמיה הסקוטית המלכותית, ונבחר לנשיא שלה ב-1850 (ג'ורג' הארווי כיהן בתפקיד אחריו); הוא קיבל את תואר האבירות. מאז 1841 הוא היה שותף של האקדמיה המלכותית, ובשנת 1851 הוא נבחר לאקדמאי מלכותי.
ניחוח של סקנדל
התסריט מבוסס על המחזה "אולימפיה" של פרנץ מולנר משנת 1928.
הסרט צולם באתרים בווינה ובעיקר בארמון שנברון.
תקציר העלילה
שנת 1907, הנסיכה אולימפיה (סופיה לורן) היא אלמנה צעירה ויפה שהורחקה ממשפחתה בווינה על ידי הקיסר פרנץ יוזף בגלל התנהגות בלתי הולמת. אביה הוא הנסיך פיליפ (מוריס שבלייה) בעל תפקיד בכיר בחצר הקיסר ואמה היא הנסיכה יוג'ני (אליזבת ג'ינס) הדואגת לשמור על שמה הטוב של המשפחה מדודניתה הרכלנית, הרוזנת לינה (אנג'לה לנסבורי).
הם נפרדים וצ'רלי ממשיך את דרכו לווינה. אולימפיה מקבלת חנינה מהקיסר. הוא מעוניין להשיא אותה לנסיך הפרוסי רופרט (קרלו הינטרמן) כדי להדק את הקשר בין שתי המדינות ואולימפיה מסכימה אף על פי שהיא בקושי מכירה את החתן המיועד.
צ'רלי מגיע לארמון שנברון שם משרד של הנסיך פיליפ ומצליח לחדור למשרדו. הבחור הצעיר מוצא חן בעיני פיליפ והוא מבטיח להעביר את הצעתו המסחרית של צ'רלי לקיסר. באותו זמן נערכת במקום קבלת פנים לנסיך רופרט וצ'רלי רואה שם את אולימפיה ורק אז מתברר לו שהיא נסיכה ממעמד גבוה שעומדת לפני נישואי נוחיות. הוא מתחיל לחזר אחריה במרץ אך היא מחויבת למשפחתה. כל זה לא נסתר מהרוזנת לינה שמריחה "ריח של סקנדל" וביוזמתה נפתחת חקירה חשאית לבירור העניין.
הנסיכה יוג'ני בלחץ וצ'רלי אומר כי לא יגלה דבר בחקירה אם אולימפיה תסכים לבלות אתו יומיים במקום שבילו לראשונה. היא מסכימה מחוסר ברירה וללינה המרחרחת נאמר שאולימפיה בבידוד בגלל חצבת.
צ'רלי לא מנסה להתקרב לאולימפיה ומגיע למסקנה שזה אבוד. הם חוזרים לווינה והוא נפרד מהנסיך פיליפ ומתחיל לנסוע אבל ברגע האחרון אולימפיה משנה את דעתה, רצה אחריו ועולה על מכוניתו בדרך לפיטסבורג.
פליפ דינרו
כריסטופר סנט ויקטור (באנגלית: Christopher Saint Victor), ידוע בשם הבמה פליפ דינרו (Flipp Dinero), הוא ראפר, זמר ופזמונאי אמריקאי.
ביוגרפיה
דינרו נולד בשכונת קנרייס שבברוקלין, ניו יורק. גדל בבית נוצרי ולמד בבית ספר פרטי בניו יורק.
בשנת 2017 הוציא את מיני-אלבום הבכורה שלו, The Guala Way.
במרץ 2018 הוציא את המיקסטייפ Guala See Guala.
בספטמבר 2018 הוציא את הסינגל המוביל מתוך אלבום הבכורה שלו, "Leave Me Alone", שהפך ללהיט, תוך שהגיע למקום ה-20 במצעד הבילבורד הוט 100 ואף קיבל את תואר הפלטינה המשולש מאיגוד תעשיית ההקלטות האמריקאי.
ביולי 2020 התארח בשירם של הצמד המוזיקלי הישראלי סטטיק ובן-אל תבורי, "Milli".
שאול לאך
שאול לאך (נולד ב-16 במאי 1957) הוא פרופסור לכלכלה באוניברסיטה העברית. מחקריו מתמקדים במבנה שווקים.
ביוגרפיה
לאך נולד בארגנטינה, סיים ב-1980 תואר ראשון בכלכלה באוניברסיטה העברית ועד שנת 1985 סיים שני תארים שניים בכלכלה באוניברסיטת ייל ובאוניברסיטת קולומביה. בשנת 1988 סיים דוקטורט בכלכלה באוניברסיטת קולומביה, והחל לשמש כמרצה באוניברסיטה העברית. ב-1994 היה מרצה אורח באוניברסיטת ג'ורג'טאון וב-1995 שימש ככלכלן במועצת הפדרל ריזרב.
שימש כראש החוג לכלכלה האוניברסיטה העברית בשנים 2011-2015. במהלך השנים 2008-2013 שימש כעורך וכעורך שותף במספר כתבי עת כלכליים ובהם The Journal of Industrial Economics.בשנים 2005-2007 שימש פרופ' לאך כיו"ר המכון למחקר כלכלי בישראל ע"ש פאלק.
פרופ' לאך נשוי לד"ר קרנית פלוג, לשעבר נגידת בנק ישראל, ולהם שני ילדים.
בשנת 2011, כשעלה שמה של אשתו לכהונת המשנָה לנגיד בנק ישראל, פורסם שמבקר בנק ישראל קבע ב-1998 כי לאך הועסק באופן חריג בבנק בחטיבת המחקר, בניגוד לנהלים לכאורה, בין היתר על רקע עבודתה של אשתו כמשנָה לראש החטיבה בחטיבה שבה הועסק, חטיבת המחקר של בנק ישראל.. כשעלתה שאלת מינוייה של קרנית פלוג לא מצאה ועדת טירקל כי יש בכך לפגום במינוי.
שועל-רקון יפני
שועל רקון יפני (שם מדעי: Nyctereutes viverrinus) הוא מין של כלב בר הדומה לשועל, והוא קרובו לסוג של שועל-רקון מצוי, כשבעבר נחשב לתת-מין שלו וישנה מחלוקת על סיווגו. הוא מצוי בטבע רק ביפן אך הוכנס בידי האדם למזרח אירופה. ביפן הוא מכונה "טנוקי", שם המבלבל לעיתים בינו לבין גיריות או ראקוניים.
תיאור
שועל הראקון היפני דומה למין המצוי אך בעל פרווה בהירה יותר ולעיתים קטן ממנו במשקלו. הוא דומה במראהו לשועל אך פניו מזכירות רקון, ממנו קיבל את שמו. הוא מגיע לאורך 29 עד 65 ס"מ, לגובה 20 ס"מ ולמשקל 3 עד 6.2 ק"ג. הנקבות והזכרים דומים במראם. השועל חי 7 עד 8 שנים בטבע ויכול לשרוד 13 שנה בשבי.
שועל זה הוא אחד הכלבים היחידים המסוגלים לטפס על עצים, לרוב כדי להגיע לפירות יער או חרקים. השועל פעיל לילה ברובו והוא אוכל כל הניזון מפירות, גרגרים, חרקים, זוחלים קטנים, עופות, ביצים ומכרסמים. השועל אוגר מזון לחורף בצורת שומן. מין זה מונוגמי וחי עם בן זוג קבוע לכל חייו.
השועלים נפוצים באופן רחב ללא סכנה, אף שהם נדרסים לעיתים קרובות בכבישים.
סמל העיר נהריה
סמל העיר נהריה הוא סמלה הרשמי של העיר נהריה. יחד עמו, משתמש דוברות העירייה ב בסמליל ממותג.
היסטוריה
סמל העיר נבחר במסגרת תחרות ציורים שנעשתה בעיר, אז מושבה, ב-1941. בתחרות זכה תלמיד בית הספר "ויצמן", בנימין מאייר. מאייר צייר את עיקר הסמל וכתובת העברית הקדומה הוספה על ידי אפריים הלטרכט, פקיד במשרד החינוך. בעקבות כך עיצוב הסמל שויך בטעות להלטרכט במשך שנים רבות. גרסה דומה של הסמל שעוצב על ידי מאייר משמשת גם כסמלו של בית הספר ויצמן.
סמל זה הונצח על מדליה לציון חצי יובל לנהריה, בשנת 1960. בנוסף, הוא הונצח על בול של דואר ישראל משנת 1969 בערך נקוב של 0.60 ל"י בעיצוב האחים שמיר. על גבי הבול הופיע הסמל כפי שעיצב אותו מאייר, עם השם "נהריה" בראשו, ללא הכתובת בכתב עברי קדום שהייתה קשה להדפסה.
מיתוג מחדש
במסגרת תהליך מיתוג מחדש של העיר, באופן הדומה לתהליך שביצעו מחלקות דוברות בערים אחרות באותה עת, עוצב לעיר ב-2019 סמליל ממותג.
בספטמבר 2019 נחשף הסמליל, מלווה במוטו חדש. מטרות התהליך היו לייצג את השינוי שהתחולל בעיר והחזרת “הגאווה הנהריינית” לתושביה, ולשפר את תדמית העיר כ"עיר אטרקטיבית יותר במגוון תחומים". במסגרת התהליך אומץ סמל חדש מודרני, המכונה "לוגו המותג" וסיסמת העיר שחודשה, או "הבטחת המותג", היא "החופש לגדול" שנועדה לייצג את ערכי צמיחה והתפתחות, חופש ומרחב, אופטימיות ותקווה, ליברליזם ופלורליזם.
במסגרת עיצוב הסמל החדש פנתה העירייה לאקדמיה ללשון העברית כדי לתקף את אופן ניקוד שם העיר, נַהֲרִיָּה, ועל בסיס הניקוד עוצב הסמליל החדש. מהלוגו הוסרה המילה "עירייה" כדי "לשים את העיר במרכז", והוסף שמה של העיר באנגלית.
המוטיב המרכזי בסמליל הוא שם העיר בלבן על רקע כחול, צבעי מדינת ישראל, והכחול מסמל את הים הפתוח, שנועד לסמל את החופש בעיר ואת עברה של העיר כעיר נופש. הסמליל אינו תחום בצורה הנדסית במטרה לייצג את תחושת החופש בעיר. מעל שם העיר מופיע סיסמת העיר "החופש לגדול" בנוסף לשמה באנגלית. הניקוד בשם העיר מופיע בצורות וצבעים שונים ומסמל את מאפיינים העיר: צבעים אלו הם הצבעים שמופיעים בסמל העיר, וגם היו בשימוש כצבעי הרקע לדגלי העיר. משמאל לשם העיר מופיע בקטן גם סמלה העיר עצמו.
סמל המגן
סמל זה מורכב ממגן, שבפינתו הימנית עליונה מופיעה שמש שממנה יוצאות קרני אור אל עבר הים. קרן מרכזית אחת ממשיכה עד קצהו השני של המגן ומחלקת אותו לשני חלקים. בחלק הימני של הסמל מופיע עץ זית מעל שדה חרוש בצבעי כחול, סמל של שבט אשר שנהריה נמצאת בנחלתו, ובחלק השמאלי מגדל המים של העיר מעל גלי ים.
בראש המגן מופיעה כתובת בכתב עברי קדום על רקע צהוב:
משמעות הכתובת היא "ברוך מִבָּנים אשר" ולקוחה מתוך ברכות משה שניתנה לפני מותו בספר דברים:
כתובת זו, יחד עם משפט הלקוח מברכת יעקב לבניו בספר בראשית:
היא מקור המסורת כי עץ הזית על רקע צהוב, כצבע השמן, הוא הסמל של שבט אשר שמופיע גם בסמל העיר.
סמליות
השילוב בין שני חלקי הסמל מציג את החיבור בין העבר להווה, ומייצג הן את בני שבט אשר שישבו בשטח בתקופת השבטים והן את צאציהם, החלוצים שהקימו את המושבה נהריה על אותן אדמות. מעמדה של נהריה כמושבה הראשונה שהוקמה במערב הגליל מיוצג גם בציור מגדל המים, שהיה סימן בולט בשטח שניתן לראות מרחוק לכך שיש התיישבות יהודית באזור שהשתמשה במגדלי מים, בשונה מכפרים ערביים שהיו מתבססים על בארות. השדה החרוש וגלי המים מסמלים את מיקומה של נהריה על החוף, וגם את אופייה החקלאי בעת הקמתה ואת היותה שער לקליטה עלייה מהעפלה.
רוקפור-סור-סולזון
רוקפור-סור-סולזון (בצרפתית: Roquefort-sur-Soulzon, באוקסיטנית: Ròcafòrt) היא עיירה במחוז אוורון בדרום צרפת. העיירה ממוקמת על רמת לזראק, ומפורסמת בגבינת הרוקפור, אשר מיוצרת בה.
חלק נכבד ממקומות התעסוקה בעיירה קשורים לייצור הגבינה (בעיקר גידול כבשים עבור החלב המשמש את הגבינה). סמוך לעיירה נמצאות מספר מערות הנושאות את השם מערות קמבלו (Cambalou). המערות הללו בעלות תנאים אקלימיים ייחודיים, אשר תרמו להיווצרות זן העובש Penicillium roqueforti, המאפיין הייחודי של גבינת הרוקפור. בתחילת המאה ה-14, צו של המלך שארל השישי העניק לעיירה לראשונה בלעדיות בייצור הגבינה. הצו הנוכחי, שנכנס לתוקף ב- 1925, הרחיב את גבול הבלעדיות גם ליישובים אחרים בסביבה, מה שגרם להצטמצמות האוכלוסייה בעיירה.
הגת בארץ ישראל
תעשיית הגתות בארץ ישראל הייתה מפותחת מאוד החל מימי קדם ועד המאה השביעית. בתקופה הביזנטית פרחה תעשיית היין בשל השימוש הפולחני הרב שעושים הנוצרים ביין. מתקופה זו שרדו אלפי גתות בכל ארץ ישראל, המתאפיינות במשטחי דריכה ענקיים המרוצפים בפסיפסים, מערכות ניקוז משוכללות, תאי אחסון ובורות איגום גדולים. דוגמאות לגתות ביזנטיות כאלה ניתן למצוא, למשל, בחורבת חכלילי בכניסה לבת עין שבגוש עציון; בכנסיית יוחנן בהרים שבעין כרם בירושלים; בחורבת דיר סמען שבשומרון ועוד.
בעקבות הכיבוש הערבי של ארץ ישראל נהרסו במכוון אלפי גתות פעילות על ידי המוסלמים, שדתם אוסרת עליהם שתיית יין, ותעשיית היין שקעה. בעת החדשה התפתחה שוב תעשיית היין בארץ ישראל,גת אך הטכנולוגיה מאפשרת היום לבצע את רוב פעולת הריסוק והאיגום בעזרת מכונות. למרות זאת עוד ניתן למצוא גתות מסורתיות פעילות בכפרים ערביים-נוצריים בארץ יהודה ובגליל, וכן באתרי תיירות, כמו מרכז המבקרים בכפר עציון או בכפר התלמודי שבקצרין העתיקה.
הגת בתקופות השונות בארץ ישראל
ממצאים מתקופת הנאולית כגון ספלולים בסלע במערות הכרמל, העלו הצעות ליצור יין מוקדם בקרב חוקרים אחדים. אך השערות אלו חסרות בסיס של ממש. ניתן לסבור שהופעת הגתות הראשונות בארץ מהווים עדות וודאית לייצור התירוש, היין ומשקאות תוססים אחרים.
מבנה הגת בתקופת הברונזה
הגתות המתוארכות לתקופה שהחל מסביבות שנת 2800 לפסה"נ, עמוקות יותר ונוספו להן מכסים שנועדו למנוע כניסה של מזיקים. במצרים, שהייתה בקשר עם ארץ ישראל באותה תקופה, נמצאו הירוגליף המתאר מסחטת יין. כמו כן, בתקופת הברונזה הקדומה, נכנסה לשימוש הגת המורכבת, גת שכללה משטח דריכה/תסיסה מדופן, פתח ניקוז שהזרים את הנוזלים אל בור שיקוע וסינון, משם סוננו הנוזלים אל בור האיגום. עדויות ליצור היין בשלביו השונים מופיעות במצרים. למשל ציור קיר מהממלכה החדשה בתבאי, מקברו של הפקיד המצרי נח'ת משנת 1400 לפסה"נ בקירוב.
מבנה הגת בתקופת הברזל
בארץ ישראל נמצאו גתות רבים באזורי יהודה, בנימין ושומרון, אזור ההר המרכזי, הגליל, מישור החוף וצפון הנגב, המתוארכים לתקופת הברזל בארץ ישראל, 586-1200 לפנה"ס. החקלאי הממוצע הכין את גתו על ידי חיתוך אזור בסלע היסוד שיצור משטח קרקע המוקף בקירות נמוכים. בתקופת הברזל היו הגתות חצובות בסלע וצורתן הייתה כצורת בריכה שקרקעיתה משופעת.
המשטח בקרקעית הגת נועד לסחיטת הענבים, והקירות לשימור מיץ הענבים במכבש. סחיטת הענבים נעשתה לרוב בשדה בצמוד לעבודות חקלאיות אחרות כגון סחיטת זיתים וטחינת גרגרי חיטה.
מיקום הגת בצמוד ליקב פירושו שהקציר והפקת היין נעשו באותו מקום וכך ייעלו את העבודה, הן מבחינת מזעור הנזק שנגרם לענבים ובעיקר לקליפותיהם שבהן נמצאים השמרים שמביאים לתסיסת התירוש והפיכתו ליין, הן מבחינת חיסכון בזמן ובניודם של הענבים למרחקים ארוכים יחסית והן מבחינת השמירה על הענבים מפני גנבים או חיות רעות, משום שבכל זמן נתון נמצאו עובדים אשר בין היתר שמרו על הענבים. במקרים בהם הייתה מרוחקת הגת מהכרם, הובלו הענבים לגת בתוך סלסלות על גבי חמורים. סחיטת הענבים, לפי המקורות הכתובים והממצא הארכאולוגי נעשתה על ידי דריכה רגלית עליהם.
כמו כן ישנן עדויות לגתות בצורת עגן מחרס או מעץ בשם גת- עריבה שמשמעותו גת קעורה גדולה ושטוחה אשר עליה דרכו אנשי התקופה את הענבים, לאחר הדריכה עבר התירוש ישירות מגת העריבה לכלי האחסון אשר בהם הוא תסס. באותה תקופה נכנס לפעולה.
הגת בארץ ישראל בתקופה ההלניסטית והרומית
עדויות לייצור ושימוש ביין מצויות בשפע על פסיפסים וציורים שונים מתקופה זו. ביניהם גם הפסיפס בציפורי שמתאר את התהלוכה הדיונסית. דיוניסוס, היה אליל יווני שהיה מזוהה עם היין והתיאטרון, תהלוכות השתייה מתוארות כחלק מפולחנו ברחבי העולם העתיק. בתקופה זו התפתחה הגת בארץ לגת שכללה משטח עבודה מרכזי אשר אליו נוקזו הנוזלים ממספר תאי דריכה/תסיסה שהיו ממוקמות מסביבתו. הטיח שבא לשימוש בסיוד הגתות השתכלל ונהיה יותר תברואתי ויעיל. כמו כן היה שימוש במכבש בורג לצורך סחיטת השיירים. בתקופה הרומית-מאוחרת/ביזנטית החלו האנשים בארץ להשתמש בבתי גתות, מערך משוכלל שכלל שתי קומות ושני מפלסי דריכה.
בתקופות הבאות לא הוסיפו הגתות בארץ להשתכלל. בשל תחילת הכיבוש המוסלמי והאיסור המוטל על שתיית האלכוהול בדת האסלאם, יצאו הגתות בארץ מידי שימוש.
התפתחות הגתות בארץ ישראל
בארץ אין גשמי קיץ וניתן לייצר בה יין בגתות פתוחות, בניגוד למקומות קרירים יותר בהם הועדפו מבנים מקורים וסגורים בדי לשמר את חום התסיסה בטמפרטורה המתאימה לפעילותם של השמרים. נמצאו באזור ארץ ישראל והלבנט מספר רב של גתות פתוחות חצובות בסלע. ייצור היין בארץ החל באלף השלישי לפני הספירה.